**Forslag til SoMe-tekster, som foreninger kan bruge**

*Tekstforslag ved deling af film 1 – de tre forældretyper*

**VÆR DEN GODE IDRÆTSFORÆLDER**

Som forælder til et idrætsaktivt barn kender du helt sikkert godt de forskellige forældretyper. Nogle råber og blander sig i både træninger og konkurrencer, andre viser sig aldrig og betragter måske mest træningen som et udvidet pasningstilbud. Og så er der alle jer, der har lidt af det hele i jer, og som egentlig bare gerne vil støtte og opmuntre jeres børn bedst muligt.

Vi vil gerne sætte på god forældreadfærd i vores klub, og vi håber at I som forældre vil bakke op om budskabet. Del filmen i dit forældrenetværk, og tag hul på snakken om, hvordan I som forældregruppe bakker bedst op om netop jeres hold.

*Tekstforslag ved deling af film 1 – de tre forældretyper*

**KENDER DU TYPEN?**

Krummer du også tæer, når en af de andre forældre ikke kan lade være med at råbe skældsord til en dommer, jeres træner eller til andre forældre i hallen? Eller har du mærket irritationen boble i dig, når andre forældre på holdet konsekvent sniger sig uden om kørsel, kagebagning eller kioskvagter?

God forældreadfærd er godt for holdet, og derfor sætter vi fokus på, hvordan I som forældre kan støtte jeres børn bedst. Vi håber, at I vil bakke op om budskabet og dele filmen i jeres netværk.

*Tekstforslag ved deling af film 2 - børneperspektiv***BAK BØRNENE OP PÅ DEN GODE MÅDE**
Jeres børn elsker, når I interesserer sig for jeres idræt, men det kan ødelægge deres humør og idrætsglæde, når I opfører jer dumt eller direkte pinligt i hallen eller på banen. Eller når I har et overdrevent fokus på resultater og præstationer og slet ikke er opmærksomme på, at idrætten rummer så meget andet.

Med kampagnen ’Idrætsforælder’ kan I få råd og tips til at bakke jeres børn bedst muligt op. Vi håber, at I vil dele filmen i jeres forældrenetværk, og at I vil tage emnet op på jeres hold. Læs mere på dif.dk/idraetsforaelder.

*Tekstforslag til billedopslag*

**FOKUS PÅ GOD FORÆLDREADFÆRD**

Krummer du også tæer, når en af de andre forældre ikke kan lade være med at råbe skældsord til en dommer, jeres træner eller til andre forældre i hallen? Eller har du mærket irritationen boble i dig, når andre forældre på holdet konsekvent sniger sig uden om kørsel, kagebagning eller kioskvagter?

Der er mange måder at være forælder til et idrætsaktivt barn på, og hvis dit barn selv kunne vælge, ville det helt sikkert foretrække en mellemting. Den gode idrætsforælder rummer nemlig lidt af det hele, og som forening bakker vi op om DIF’s kampagne ’Idrætsforælder’, der sætter fokus på god forældreadfærd.

Læs mere på dif.dk/idraetsforaeldre